Példa az éves beszámolóra vonatkozó könyvvizsgálói jelentésre (Véleménynyilvánítás visszautasítása, hatókör korlátozás miatt)

Független könyvvizsgálói jelentés

A (Cégnév) (a vizsgált szervezet) részvényesének (részvényeseinek)/tulajdonosának (tulajdonosainak)

Az éves beszámolóról készült jelentés

Elvégeztem(ük) a (Cégnév) (a vizsgált szervezet) mellékelt 20X1. évi éves beszámolójának a könyvvizsgálatát, amely éves beszámoló a 20X1. december 31-i fordulónapra elkészített mérlegből – melyben az eszközök és források egyező végösszeg [XXX.XXX] E Ft, a mérleg szerinti eredmény [XXX.XXX] E Ft (nyereség/veszteség) –, és az ezen időponttal végződő évre vonatkozó eredménykimutatásból, valamint a számviteli politika meghatározó elemeit és az egyéb magyarázó információkat tartalmazó kiegészítő mellékletből áll.

A vezetés felelőssége az éves beszámolóért

A vezetés felelős az éves beszámolónak a számviteli törvényben foglaltakkal és a Magyarországon elfogadott általános számviteli elvekkel összhangban történő elkészítéséért és valós bemutatásáért, valamint az olyan belső kontrollokért, amelyeket a vezetés szükségesnek tart ahhoz, hogy lehetővé váljon az akár csalásból, akár hibából eredő lényeges hibás állításoktól mentes éves beszámoló elkészítése.

A könyvvizsgáló felelőssége

Az én felelősségem (a mi felelősségünk) az éves beszámoló véleményezése a magyar Nemzeti Könyvvizsgálati Standardok és a könyvvizsgálatra vonatkozó – Magyarországon érvényes – törvények és egyéb jogszabályok alapján.

A véleménnyilvánítás visszautasítása alapja bekezdésben leírtak miatt azonban nem tudtunk elegendő és megfelelő könyvvizsgálati bizonyítékot szerezni könyvvizsgálói véleményünk megalapozásához.

Véleménynyilvánítás visszautasításának alapja

*A társaság értékesítései kizárólag készpénzen történtek. Ezekkel az értékesítésekkel kapcsolatban nincs olyan ellenőrzési rendszer, amelyre támaszkodhadtunk volna könyvvizsgálatunk céljára és nem voltak kielégítő könyvvizsgálati eljárások, amelyeket végrehajthattunk volna azért, hogy kellő bizonyosságot szerezzünk arra, hogy minden készpénzes értékesítés rögzítésre került.*

Véleménynyilvánítás visszautasítása

A véleménynyilvánítás visszautasításának alapja bekezdésben leírtak következtében, nem tudtunk elegendő és megfelelő bizonyosságot szerezni könyvvizsgálói véleményünk megalapozásához.

Ennek megfelelően nem nyilvánítunk véleményt az éves beszámolóra vonatkozóan.

Egyéb jelentéstételi kötelezettség az üzleti jelentésről

A vezetés felelős az üzleti jelentésnek a számviteli törvényben foglaltakkal és a Magyarországon elfogadott általános számviteli elvekkel összhangban történő elkészítéséért.

Az én (a mi) felelősségem(ünk) az üzleti jelentés és az ugyanazon üzleti évre vonatkozó éves beszámoló összhangjának megítélése.

A véleménynyilvánítás visszautasításának alapja bekezdésben leírtak következtében nem tudtunk elegendő és megfelelő bizonyosságot szerezni az összhang megítéléséhez.

Ennek megfelelően nem nyilvánítunk véleményt az éves beszámoló az üzleti jelentés összhangjáról.

Keltezés

Könyvvizsgáló cég képviselőjének aláírása Kamarai tag könyvvizsgáló aláírása

Képviseletre jogosult neve Kamarai tag könyvvizsgáló neve

Könyvvizsgáló cég neve Nyilvántartási szám

Könyvvizsgáló cég székhelye

Nyilvántartási szám